চলচ্চিত্রের কর্মজীবন শুরুর পূর্বে পিন্টো রোহান আনতাওর সাথে প্রণয়াবদ্ধ ছিলেন, যিনি এক সময়ে তার প্রচারক ছিলেন। ২০০৯ সালের জানুয়ারিতে এই সম্পর্কের অবসান ঘটিয়ে তিনি "স্লামডগ মিলিয়নিয়ার" চলচ্চিত্রে তার সহশিল্পী দেব প্যাটেলের সাথে ডেটিং শুরু করেন। ছয় বছরের সম্পর্কের পরে, ২০১৪ সালের ডিসেম্বরে এই দম্পতি আপসে পৃথক হয়েছিলেন। তিনি আলোকচিত্রশিল্পী করি ট্রানের সাথে জড়িত।

স্লামডগ মিলিয়নিয়ারের সাফল্যের পরে, পিন্টোর "নির্দিষ্ট ঠিকানা ছিল না", সে সময় তিনি মুম্বই, লন্ডন এবং লস অ্যাঞ্জেলেসে বাস করতেন। "ইউএসএ টুডে"র সাথে ২০১৫ সালের এক সাক্ষাৎকারে তিনি জানিয়েছিলেন যে তিনি লস অ্যাঞ্জেলেসে বাস করছেন।

তার অভিনয়ের কর্মজীবনের পাশাপাশি, পিন্টো বেশকয়েকটি মানবিক কর্মকাণ্ডে সক্রিয়ভাবে জড়িত ছিলেন এবং নারী ও সুবিধাবঞ্চিত শিশুদের উন্নয়নে সোচ্চার থেকেছেন। তিনি অ্যাঞ্জেলিনা জোলি এবং মালালা ইউসুফজাইকে এই বিষয়ে "বিশাল" অনুপ্রেরণা হিসাবে উল্লেখ করেছেন। ২০১০ সালে, পিন্টো আন্দ্রে আগাসি এবং স্টেফি গ্রাফের জনহিতকর সংস্থা অগাসি ফাউন্ডেশনের সমর্থনে যোগদান করেন। তিনি সংস্থাটির বাৎসরিক তহবিল সংগ্রহ ডলারে উন্নীত করার পাশাপাশি— "শিশুদের জন্য ১৫টি বৃহৎ বস্তি"— নির্মাণ করেছিলেন, যার লক্ষ্য ছিল সুবিধাবঞ্চিত শিশুদের শিক্ষার ব্যবস্থা করা। দু'বছর পরে, তিনি প্ল্যান ইন্টারন্যাশনালের বিকজ আই অ্যাম অ্যা গার্ল প্রচারাভিযানের জন্য লক্ষ-লক্ষ মেয়েকে দারিদ্র্য থেকে দূরে রাখার লক্ষ্যে লিঙ্গ সমতার প্রচারণার জন্য বৈশ্বিক রাষ্ট্রদূত হিসাবে নিযুক্ত হয়েছিল।

২০১৩ সালে, পিন্টো শিক্ষা, স্বাস্থ্য এবং ন্যায়বিচারের ক্ষেত্রে মহিলাদের বিষয়ে তহবিল সংগ্রহ এবং সচেতনতার উদ্দেশ্যে গুচির "চিম ফর চেঞ্জ" প্রচারের জন্য একটি ভিডিও ক্লিপে উপস্থিত হয়েছিলেন। পরের বছর, তিনি লন্ডনে "গার্লস রাইটস সামিটে" অংশ নিয়েছিলেন, যেখানে তিনি নারী লিঙ্গাগ্রচ্ছেদ এবং বাল্যবিবাহের অবসানের দিকে আরও অগ্রগতির আহ্বান জানিয়েছিলেন। ২০১৫ সালের মার্চে, তিনি "ইন্ডিয়া'স ডটার", ২০১২ দিল্লি গণধর্ষণ সংক্রান্ত লেসলি উদ্দিনের প্রামান্যচিত্রের উপর ভারত সরকারের নিষেধাজ্ঞার বিরুদ্ধে কথা বলেন। মার্কিন যুক্তরাষ্ট্রে এটির আনুষ্ঠানিক প্রদর্শনী চলাকালীন, তিনি বলেছিলেন যে প্রামাণ্যচিত্রটি জনগণের কাছে পৌঁছানো দরকার কারণ এটি কোনও "লজ্জাজনক-ভারতীয় দলিল" নয়। ২০১৫ সালের একটি সাক্ষাৎকারে তিনি বলেছিলেন: "এই সমস্যাটি সমাধান করার জন্য চলচ্চিত্রটি কোনওভাবেই সহিংসতা প্রচার করছে না। বাস্তবে আমরা যা বলছি তা হল এটি এখন পর্যন্ত সবচেয়ে সভ্য সম্ভাব্য উপায়ে করা উচিত"।

২০১৬ সালের ফেব্রুয়ারি, পিন্টো ঘোষণা করেছিলেন যে তিনি "উই ডু ইট টুগেদার" নামে একটি অলাভজনক সংস্থার অংশ হবেন, যা পূর্ণদৈর্ঘ্য চলচ্চিত্র, প্রামাণ্যচিত্র এবং টেলিভিশন অনুষ্ঠানগুলির জন্য অর্থ সরবরাহের মধ্য দিয়ে নারী ক্ষমতায়নের উপর দৃষ্টি নিবদ্ধ করবে।

অভিনয় কর্মজীবন
ব্যক্তিগত জীবন
তথ্যসূত্র
২০১১–বর্তমান